Document ID: /roh_data/filtered/swiss_laws_in_ROHinterleaved.jsonl.gz/27800

This text was translated from FR into Rumantsch Grischun.

Il est interdit d’effectuer avec des véhicules automobiles des courses en circuit ayant un caractère public. Le Conseil fédéral peut autoriser certaines exceptions ou frapper d’interdiction des compétitions automobiles d’un autre genre; en prenant sa décision, il tiendra compte principalement des exigences de la sécurité et de l’éducation routières. Pour les autres manifestations sportives automobiles et de cycles sur la voie publique, l’autorisation des cantons dont elles empruntent le territoire est nécessaire, sauf si elles ont le caractère d’excursions. L’autorisation n’est accordée que si:a. les organisateurs offrent la garantie que les épreuves se dérouleront d’une manière satisfaisante;b. les exigences de la circulation le permettent;c. les mesures de sécurité nécessaires sont prises;d. l’assurance-responsabilité civile prescrite a été conclue. Lorsque des mesures de sécurité suffisantes sont prises, l’autorité cantonale peut permettre des dérogations aux règles de la circulation.

Cursas cun vehichels a motor sin cirquits publics èn scumandadas. Il Cussegl federal po permetter singulas excepziuns u extender il scumond sin auters geners da cursas cun vehichels a motor; prendend sia decisiun resguarda el cunzunt las pretensiuns da la segirezza dal traffic e da l’instrucziun da traffic. Per autras occurrenzas sportivas cun vehichels a motor e cun velos sin vias publicas dovri la permissiun dals chantuns, sin il territori dals quals las occurrenzas han lieu; exceptads da quai èn viadis d’excursiun. La permissiun dastga mo vegnir dada, sche:a. ils organisaturs garanteschan che las occurrenzas hajan lieu en moda irreproschabla;b. las pretensiuns dal traffic permettan quai;c. i vegnan prendidas las mesiras da segirezza necessarias;d. l’assicuranza da responsabladad prescritta è vegnida concludida. L’autoritad chantunala po permetter excepziuns da las prescripziuns da traffic, sch’igl èn vegnidas prendidas mesiras da segirezza suffizientas.